cyanic-selkie/wikianc huggingface dataset:
Granikosjoen taistelu
Aleksanteri Suuren armeija
Granikoksen taistelussa Aleksanteri Suuri johti itse armeijansa oikeaa siipeä. Vasenta siipeä komensi Parmenion, joka oli kunnostautunut sotapäällikkönä jo Aleksanterin isän Filippos II:n palveluksessa. Oikean siiven joukkoihin kuuluivat Parmenionin pojan Filotaan johtama toveriratsuväki (hetairoi). Lisäksi oikealla siivellä taistelivat jousimiehet, keihäin aseistetut agrianit ja muut paionialaiset sekä armeijan kevyt ratsuväki. Heidän vasemmalla puolellaan taistelivat Parmenionin pojan Nikanorin johtamat niin sanotut ”kilvenkantajat” (hypaspistai). Heidän vierellään taisteli makedonialainen raskaasti aseistettu falangi. Oikealta vasemmalle falangi koostui Perdikkaan, Koinoksen, Krateroksen, Meleagroksen, Amyntaan ja Filippoksen johtamat osastot. Osastot (taksis) koostuivat noin 1500 miehestä. Falangin vasemmalla puolella taisteli thessalialainen ratsuväki, kreikkalaisten liittolaisten ratsuväki ja traakialaiset.
Persialaisten armeija
thumb|right|225px|Persialaisia sotilaita [[Dareios I:n aikaisesta palatsista Susassa.]] Arrianos kertoo, että persialaisten sotapäällikköjen joukossa olivat Lyydian ja Joonian satraappi Spithridates ja Hellespontoksen Fryygian satraappi Arsites. Persialaisten johtajiin kuuluivat myös Arsamenes, Rheomithres, Petines ja Nifates. Persialaiset sijoittivat ratsuväkensä Granikoksen rannalle ja jalkaväkensä heidän taakseen. Memnon ja satraappi Arsamenes johtivat omia ratsuväkiosastojaan vasemmalla siivellä. Heidän vierellään oli Arsites paflagonialaisen ratsuväen kanssa. Hänen oikealla puolellaan Spithridates johti hyrkanialaista ratsuväkeä. Oikealla siivellä taisteli tuhat meedialaista ja Rheomithreen johtamat kaksituhatta ratsumiestä. Oikealla siivellä taisteli myös kaksituhatta baktrialaista ratsumiestä. Yhteensä ratsuväkeä oli Diodoros Sisilialaisen mukaan yli 10 000 ja jalkaväkeä yli 100 000. Arrianos mainitsee 20 000 ratsuväkeä ja noin 20 000 kreikkalaista palkkasotilasta. Junianus Justinus mainitsee persialaiseen armeijaan kuuluneen mielikuvituksellisen 600 000 miestä.
Taistelu
right|thumb|333px|Taistelun kulku. Antiikin lähteet eroavat siinä, mitä seuraavaksi tapahtui. Kaikkien lähteiden mukaan Parmenion neuvoi Aleksanteria olemaan hyökkäämättä, koska persialaisten asema oli liian vahva ja koska päivä oli jo melkein kulunut. Lisäksi meneillään oleva kuukausi oli Daisios, jonka uskottiin olevan epäonninen Makedonian kuninkaille. Aleksanteri ratkaisi tämän ongelman määräämällä, että kuukausi olikin toinen Artemisios.
Diodoros Sisilialainen eroaa muista lähteistä siinä, että hänen mukaansa Aleksanteri seurasi Parmenionin neuvoa ja hyökkäsi vasta seuraavana aamuna ylitettyään joen kauempana persialaisten leiristä. Esimerkiksi Arrianoksen ja Plutarkhoksen mukaan Aleksanteri ei välittänyt Parmenionin neuvoista vaan hyökkäsi heti.
Aleksanteri lähetti aluksi joen yli Ptolemaios Filippoksen pojan johtaman ratsuväkiosaston, johon kuului myös Amyntas Arrabaioksen pojan johtamaa kevyttä ratsuväkeä, rykmentin verran jalkaväkeä ja kevyesti aseistetut paionialaiset. Näiden joukkojen tarkoitus oli lyödä persialaisten rintamaan aukko, johon Aleksanterin johtama ratsuväki voisi hyökätä. Aleksanteri johti ratsuväen pääosaa joen yli viistoon joen virtaussuuntaan. Tarkoitus oli, etteivät persialaiset pääsisi hyökkäämään hänen hyökkäysosastonsa sivustaan. Hyökkäystä säestivät torvensoittajat ja Enyaliokselle osoitetut sotahuudot.
Makedonialainen esijoukko ylitti joen persialaisten yrittäen häiritä heitä heittämällä keihäitä ja ampumalla nuolia. Suurella vaivalla Aleksanterin lähettämä etujoukko pääsi mutaiselle ja liukkaalle vastarannalle. Persialainen ratsuväki teki vastahyökkäyksen heti, kun vihollisen ratsuväki oli päässyt rannalle. Tällä paikalla taistelivat myös Memnon ja hänen poikansa. Persialaiset taistelivat heittokeihäin ja jousin, kun makedonialaiset taas taistelivat peitsin. Etujoukko lyötiin pian takaisin ja heidän oli peräännyttävä Aleksanterin luokse, joka oli juuri ylittämässä jokea.
Aleksanteri teki ratsuväen pääjoukon kanssa hyökkäyksen persialaisten ratsuväkeä vastaan. Aleksanterin ympärille syntyi suuri kahakka, kun persialaiset yrittivät puskea vihollisensa takaisin jokeen. Monet persialaiset hyökkäsivät Aleksanteria kohti, koska tämä oli sonnustautunut kypärään, jossa oli kaksi suurta valkoista harjatöyhtöä. Eräiden lähteiden mukaan Aleksanteri oli vähällä haavoittua, kun hän taisteli kahden persialaisen satraapin, Rhoisakeen ja Spithridateen, kanssa. Aleksanterin hengen pelasti toveriratsuväen kuninkaallisen osaston päällikkö Kleitos ”Musta”.
Juuri kun ratsuväkitaistelun lopputulos oli vielä epävarma, ylittivät loputkin makedonialaisten ratsuväestä joen ja liittyivät taisteluun. Lyhyen kahakan jälkeen persialaisten keskusta joutui antamaan periksi ja alkoi perääntyä. Keskustan petettyä myös sivustat antoivat periksi ja pian koko persialaisten armeija lähti pakenemaan.
Arrows A20
Arrows A20 oli brittiläisen Arrowsin -tallin käyttämä auto Formula 1 -kaudella 1999. Autolla kilpailivat espanjalainen Pedro de la Rosa ja japanilainen Toranosuke Takagi.
Granikosjoen taistelu
Taistelu
Jäljelle taistelukentälle jäivät vain kreikkalaiset palkkasoturit, jotka ryhmittyivät läheisille kukkuloille. Kreikkalaiset halusivat neuvotella, mutta Aleksanteri oli päättänyt lyödä heidät. Hän määräsi falangin hyökkäämään palkkasotilaita vastaan ja ratsuväen hyökkäämään heidän sivuillensa. Lyhyen taistelun jälkeen vangeiksi jäi noin 2000 ja heidät lähetettiin orjatyöhön Makedoniaan.
Tappiot
right|thumb|[[Kleitos Musta pelastaa Aleksanteri Suuren hengen. Osa Charles le Brunin maalauksesta 1800-luvulta.]] Arrianoksen mukaan persialaisesta ratsuväestä kaatui 1 000. Hänen mukaansa kreikkalaisista palkkasotilaista jäi vangiksi 1000 ja loput tapettiin. Plutarkhoksen mukaan persialaisesta jalkaväen tappiot olivat 20 000, ja ratsuväen 2500. Diodoros Sisilialaisen mukaan persialaisten tappiot olivat yli 10 000 jalkaväestä ja yli 2000 ratsuväestä. Persialaisten päälliköistä kaatuivat Lyydian satraappi Spithridates, Kappadokian satraappi Mithrobuzanes, Dareios III:n vävy Mithridates ja hänen lankonsa Farnakes. Taistelussa kaatuivat myös Nifates, Petines ja moni muu korkea-arvoinen persialainen. Arsites pakeni taistelusta Fryygiaan, mutta otti myöhemmin oman henkensä, koska häntä syytettiin myöhemmin persialaisten kärsimästä tappiosta.
Arrianos ja Plutarkhos ovat yksimielisiä siitä että taistelussa kaatui 25 toveriratsuväen sotilasta. Aleksanteri antoi taistelun jälkeen kuuluisan Lysippoksen veistää heistä kaikista pronssiset patsaat. Patsaat olivat aluksi esillä Dionissa Makedoniassa, mutta roomalaiset ryöstivät ne noin vuonna 146 eaa. Arrianoksen mukaan muusta ratsuväestä kaatui yli 60 ja jalkaväestä noin 30. Plutarkhoksen ja Junianus Justinuksen mukaan jalkaväki menetti vain yhdeksän miestä. Toisaalta Justinuksen mukaan ratsuväki menetti yli 120 miestä. Taistelussa kaatuneiden omaiset Aleksanteri vapautti veroista. Hän kävi myös puhuttelemassa kaikkia taistelussa haavoittuneita sotilaita. Athenelle uhrilahjaksi Aleksanteri lähetti Ateenaan kolmesataa persialaista asepukua, joihin hän antoi kirjoittaa ”Aleksanterilta, Filippoksen pojalta ja kreikkalaisilta lakedaimonialaisia lukuun ottamatta, sotasaaliina Aasiassa asuvilta barbaareilta”.
Taistelun jälkeiset tapahtumat
Monet Vähän-Aasian persialaisista satraapeista saivat surmansa tässä taistelussa ja makedonialaiset saivat melko helposti valloitettua Vähän-Aasian länsirannikon. Vauraan Lyydian maakunnan pääkaupunki Sardis antautui taistelutta. Efesoksen asukkaat syrjäyttivät persialaismieliset oligarkkinsa ennen kuin makedonialaiset pääsivät paikalle. Miletos, joka toimi persialaisten laivastotukikohtana, kukistui lyhyen piirityksen jälkeen. Pian miltei kaikki Joonian ja lähialueiden kaupungit antautuivat valloittajille. Aleksanteri kohteli antautuneiden kaupunkien asukkaita hyvin ja antoi heidän pitää ja kannusti demokratioiden perustamista. Näin hän sai helposti kaupungit puolelleen.
Memnon oli yksi persialaisten komentajista, jotka selvisivät hengissä taistelusta. Memnon perääntyi aluksi Halikarnassoksen kaupunkiin, joka oli hyvin linnoitettu. Dareios III tekikin pian Memnonista koko Vähän-Aasian ylipäällikön, jonka vastuulle tuli taistella hyökkääjiä vastaan sillä välin, kun suurkuningas kokosi armeijansa. Halikarnassoksen piiritys tuotti makedonialaisille suuria tappioita, ja Memnon pääsi pakenemaan joukkoineen Persian voimakkaan laivaston avulla.
Vaikka sodan alkuperäinen päämäärä, Vähän-Aasian kreikkalaisten kaupunkien vapauttaminen, oli nyt saavutettu, Aleksanteri päätti jatkaa sotaretkeään itää kohti. Hänen tarkoituksenaan oli muun muassa evätä persialaisten laivastolta huoltomahdollisuudet Vähän-Aasian rannikolla. Lyykian ja Pamfylian kaupungit kukistuivat helposti ja talven aikana makedonialaiset valtasivat Vähän-Aasian sisäosan käsittävän Fryygian maakunnan. Dareios kokosi samalla armeijaansa ja vuoden 333 eaa. marraskuussa Aleksanterin ja Dareios III:n armeijat kohtasivat Issoksen taistelussa.
Antiikin lähteet
Granikoksen taistelusta löytyy kuvauksia Arrianoksen, Plutarkhoksen ja Diodoros Sisilialaisen kirjoituksista. Myös Junianus Justinus mainitsee taistelun, vaikka ei annakaan siitä täydellistä kuvaa.
Kauppakeskus Elo
Kauppakeskus Elo on Ylöjärvellä sijaitseva kauppakeskus, joka on Ideaparkin, Ratinan kauppakeskuksen ja Koskikeskuksen jälkeen Pirkanmaan neljänneksi suurin kauppakeskus. Sen kokonaispinta-ala on 28 560 neliömetriä, josta vuokrattavaa tilaa 24 380 neliömetriä.
Kauppakeskus Elo sijaitsee Ylöjärven Elovainion kaupunginosassa. Etelästä ja pohjoisesta tultaessa Elo löytyy Vaasaan johtavan kolmostien läheisyydessä. Kauppakeskuksen omistaa Sponda.
Elon osastot
Elo jaetaan seitsemään osastoon, joissa on yhteensä 64 eri liikettä.
Mikasukin kieli
Mikasuki on muskogee-kieliin kuuluva intiaanikieli, jota puhutaan Etelä-Floridassa. Kieltä puhuvat miccosukeet ja osa seminoleista. Kielellä oli 1990 496 puhujaa joista 33 on yksikielisiä, loput puhuvat mikasukin lisäksi englantia. Mikasuki on vaarassa hävitä, sillä nuorimmat eivät puhu sitä.
Kielinäyte
Numerot yhdestä kymmeneen
Daugavpilsin kaupunkipuolue
Daugavpilsin kaupunkipuolue (, DPP) oli latvialainen alueelliseen politiikkaan keskittynyt puolue, joka toimi Daugavpilsin kaupungissa. Vuonna 2000 perustettua puoluetta johti kaupungin pormestari Vitālijs Azarevičs.
Vuonna 2005 puolue liittyi Harmoniakeskus-allianssiin. Allianssi sai vuoden 2010 parlamenttivaaleissa 26,0 prosenttia äänistä ja 29 kansanedustajaa, joista yksi oli DPP:n. Vuonna 2011 Daugavpilsin kaupunkipuolue yhdistyi Sosiaalidemokraattinen puolue ”Harmonia” -nimiseen puolueeseen.
Tomra
thumb|250x250px|TOMRA T-820 pullonpalautusautomaatti Tomra Systems ASA on norjalainen monikansallinen yritys, joka toimii kierrätysratkaisujen instrumentoinnin alalla.
Tonislav Hristov
Tonislav Hristov (s. 18. joulukuuta 1978 Vratza, Bulgaria) on bulgarialainen, Suomessa työskentelevä elokuvaohjaaja. Hän on ohjannut useita dokumentteja YLEn Asiaohjelmille. Hristovin ensimmäinen pitkä dokumenttielokuva Sinkkuelämän säännöt esitettiin DocPoint-festivaalilla 2011 ja se tuli elokuvateattereihin 1.4.2011.
Hristovin ensimmäinen pitkä näytelmäelokuva Laupias Taksikuski tulee ensi-iltaan 2023.
Tomra
1970-luku
Tomran perustivat veljekset Tore ja Petter Planke vuonna 1972. Se aloitti suunnittelemalla, valmistamalla ja myymällä pullonpalautusautomaatteja. Tomran läpimurto koitti vuonna 1974, jolloin ruotsalainen valtion alkoholimonopoli Systembolaget tilasi sata palautusautomaattia.
1980-luvulta 2000-luvulle
Tomran anturipohjainen lajitteluteknologialiike perustettiin ensimmäisen kerran vuonna 2004 hankkimalla optisen tunnistuksen ja lajitteluteknologian tarjoajan TiTech Visionsort AS:n Ferd AS:ltä 219 miljoonalla kruunulla. TiTech Visionsortin nimeksi vaihdettiin Tomra Sorting Solutions vuonna 2012.
Tomra osti Orwakin vuonna 2005. Tomra vakiinnutti itselleen tiivistys- ja paalausratkaisujen tuottajan aseman. Joulukuussa 2014 Tomra myi Norjassa, Ruotsissa, Puolassa ja Japanissa Orwak -nimisen liiketoiminnan nimellä "TOMRA Compaction" ruotsalaiselle San Sac Nordic AB:lle.
31. elokuuta 2004 Aleris International, Inc. hankki TOMRA Latasa Reciclagem S.A.:n, joka tarjoaa alumiinin keräys- ja kierrätyspalveluita Brasiliassa, Chilessä ja Argentiinassa.
Tomran tytäryhtiö Titech Visionsort AS osti 1. heinäkuuta 2006 saksalaisen CommoDaS GmbH:n noin 100 miljoonalla kruunulla.
1. heinäkuuta 2008 Tomra ilmoitti ostaneensa kaivosteollisuudelle pitkälle kehitetyn tunnistus- ja lajittelusteknologian tarjoavan Ultrasort Groupin 160 miljoonalla kruunulla (31,48 miljoonan dollarilla).
Iso-Kotka
Iso-Kotka on Keski-Suomessa Luhangalla kirkonkylän lähellä sijaitseva lampi.
Tomra
2010–2016
Useiden yritysostojen kautta Tomra oli kasvanut globaaliksi yhtiöksi 2000-luvulta lähtien ja varmisti 75% maailmanlaajuisen markkinaosuuden pullonpalautusautomaateissa ja 60% materiaalinkorjaus keräysratkaisuista ja 40% -65% Sorting Solutions -ratkaisuista.
Iso-Kotka
Maantietoa
Lammen pinta-ala on 2,2 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 950 metriä.
Tomra
2010–2016
12. joulukuuta 2010 Tomran tytäryhtiö TiTech hankki elintarviketeollisuuden teknologiayrityksen Odenbergin, joka omisti 65 prosenttia "ACT Venture Capital" -yrityksestä. Odenbergin jäähdytys- ja pakastusyksikköä pidettiin myöhemmin ydinliiketoimintana ja myytiin vuonna 2013 Power Food Technology Ltd:lle.
Iso-Kotka
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 111,7 metriä mpy.
Tomra
2010–2016
31. joulukuuta 2011 Tomra myi Kaliforniassa käytettyjen juomasäiliöiden kierrättämiseen erikoistuneen Tomra Pacific, Inc:n noin 25 miljoonan dollarilla rePlanet, LLC:lle.
Kesäkuussa 2012 Tomra osti belgialaisen Best Kwadraatin 138 miljoonalla eurolla.
Lokakuussa 2016 Tomra allekirjoitti sopimuksen Compac Holding Ltd:n, Uuden-Seelannin toimittajasta, joka toimittaa tuoreita tuotteita painon, koon, muodon, värin, pintavikoja ja sisäisen laadun perusteella. ->
Kilpailulainsäädännön noudattaminen
Vuonna 2001 EU-komissio teki tutkimuksen Tomran kilpailulainsäädännön noudattamisesta. Tämän perusteella komissio päätteli maaliskuussa 2006, että Tomra oli sulkenut kilpailua Itävallan, Saksan, Alankomaiden, Norjan ja Ruotsin pullonpalautusautomaattimarkkinoilla vuosina 1998–2002. Tomra valitti päätöksestä Euroopan unionin yleiselle tuomioistuimelle vuonna 2006. Syyskuussa 2010 ensimmäisen oikeusasteen tuomioistuin hylkäsi Tomran valituksen. Tomran maksettavaksi tuli 28,2 miljoonan euron (226,1 miljoonan Norjan kruunun) sakko korkoineen. TOMRA valitti tästä päätöksestä, mutta lopulta hävisi asiassa huhtikuussa 2012.
Teimei
Keisarinna Teimei (貞明皇后 Teimei-kōgō, 25. kesäkuuta 1884 – 17. toukokuuta 1951) oli Japanin keisari Taishōn vaimo. Hänen alkuperäinen nimensä on Sadako Kujō (九条節子 Kujō Sadako), ja hän oli keisari Shōwan äiti. Hänen postuumi nimensä, Teimei, tarkoittaa "valistunutta jatkuvuutta".
Elämäkerta
Sadako Kujō syntyi 25. kesäkuuta 1884 Tokiossa Fujiwara-klaanin Kujō-haaran päämiehen herttua Michitaka Kujōn neljäntenä tyttärenä. Hänen äitinsä oli Ikuko Noma.
Hän meni naimisiin silloisen kruununprinssi Yoshihiton (tulevaisuudessa keisari Taishō) kanssa 10. toukokuuta 1900. Pari asui vastarakennetussa Tokiossa Akasakan palatsissa Tokion keisarillisen palatsin ulkopuolella. Kun Sadako synnytti pojan, prinssi Hirohiton (myöhemmin keisari Shōwa) vuonna 1901, hän oli sitten vuoden 1750 ensimmäinen kruununprinssin tai keisarin virallinen vaimo, joka synnytti virallisen kruununperijän.
Sadako oli buddhalainen. Hän uskoi lootussutraan ja rukoili šintolaisissa rituaaliseremonioissa Tokion keisarillisessa palatsissa.
Hän kuoli 17. toukokuuta 1951 Ōmiyan palatsissa Tokiossa 66-vuotiaana, ja hänet haudattiin miehensä lähelle Tama no higashi no misasagiin (多摩東陵) Musashin keisarilliselle hautausmaalle Tokiossa.
Suomen Yrittäjäopisto
pienoiskuva|Suomen Yrittäjäopisto Suomen Yrittäjäopisto on valtakunnallinen oppilaitos, jolla on toimipaikat Kauhavalla, Hämeenlinnassa, Seinäjoella, Teuvalla, Turussa ja Tampereella. Suomen Yrittäjäopisto tarjoaa koulutusta verkossa sekä usealla eri paikkakunnalla. Vuosittain erilaisissa koulutuksissa opiskelee noin 4 000 opiskelijaa ja työskentelee 90 alan ammattilaista.
Suomen Yrittäjäopisto tarjoaa koulutusta ja asiantuntijapalveluita pääasiassa yrittäjyyden, taloushallinnon, johtamisen, kuljetusalan, liiketalouden, puualan sekä sisustus- ja tekstiilialaan. Suomen Yrittäjäopisto järjestää aikuisille suunnattua ammatillista koulutusta, kuten yrittäjän ammattitutkinto, johtamisen ja yritysjohtamisen erikoisammattitutkinto, yritysneuvojan erikoisammattitutkinto, liiketalouden perus-, ammatti- ja erikoisammattitutkinto, taideteollisuusalan perustutkinto sekä tieto- ja viestintäalan perus- ja ammattitutkinto. Yrittäjäopiston koulutuskaupan kautta voi nopeasti ja helposti ostaa verkkokoulutuksia.
Yrittäjäopiston asiakaskunta koostuu yrittäjistä ja yrittäjyyttä suunnittelevista henkilöistä, yritysten työntekijöistä ja esimiehistä, taloushallinnon osaajista ja kuljetusalan ammattilaisista. Koko 2010-luvun ajan Suomen Yrittäjäopisto oli Suomen suurin yrittäjätutkintoja järjestänyt toimija. Suomen Yrittäjäopisto ja Aikuiskoulutuskeskus Teak yhdistyivät vuoden 2019 alussa. Suomen Yrittäjäopisto jatkaa yhdistymisen jälkeen entistä valtakunnallisempana koulutustoimijana.
Historiaa
Suomen Yrittäjäopisto perustettiin vuonna 1968 Kauhavalla. Aluksi koulutukset keskittyivät yrittäjyyteen, myöhemmin tarjonta on kasvanut kattamaan myös tietojenkäsittelyn, liiketalouden ja kaupan, kansainvälistymisvalmiuksiin liittyvää koulutusta ja yrittäjyyttä tukevaa hanketoimintaa. Sysäys hanke- ja projektitoiminnan kehittymiseen lähti konkreettisista yrittäjyyteen liittyvistä tarpeista: oppilaitos on ollut mukana käynnistämässä käytännön yritystoimintaa niin lähiseudulla kuin ulkomaillakin.
Oppilaitos kehittyi 1970- ja 1980-lukujen aikana ja vakiinnutti asemaansa kaupan alan yrittäjyyskouluttajana ja perinteisessä päiväkoulutuksessa sekä työn ohessa opiskelun mahdollistavassa monimuotokoulutuksessa. Suomen Yrittäjäopistossa 1980-luvulla kehitettiin tietojenkäsittelyn koulutusta ja oppilaitoksen yhteyteen perustetun yritysklinikan tutkimustoimintaa. Koulutustoiminnan kehittämisen rinnalla oppilaitos huolehti myös opiskelijoiden asumistilanteesta rakentamalla Kauhavalle opiskelija-asuntoja opiskelijoilleen.
Suomen Yrittäjäopisto sai lukuvuonna 1991–1992 luvan käynnistää väliaikaisen ammattikorkeakoulukokeilun yhdessä parinkymmenen muun oppilaitoksen kanssa. Yrittäjien ammattikorkeakoulun pienen ja keskisuuren liikkeenjohdon koulutusohjelma oli 160 opintoviikon laajuinen, ja siihen kuuluivat lukukauden mittaiset työharjoittelu- ja ulkomaanopintojaksot. Koulutusohjelma oli suosittu, ja opiskelijoita tuli valtakunnallisesti. Toiminta itsenäisenä yksialaisena ammattikorkeakouluna ei ollut mahdollista, joten ammattikorkeakoulu yhdistettiin Seinäjoen monialaiseen ammattikorkeakouluun ja Yrittäjien ammattikorkeakoulu vakinaistettiin osaksi Seinäjoen ammattikorkeakoulua vuonna 1999.
Suomen Yrittäjäopistolla on 2000-luvun alusta alkaen kehitetty suunnitelmallisesti aikuisten monimuotoista koulutusta. Koulutusta on kehitetty erityisesti työssäkäyvän aikuisen ja yrittäjän näkökulmasta mahdollistamalla joustavat opintopolut ja tutkinnon suorittamisen omassa työssä. Suomen Yrittäjäopiston toiminnassa korostuu myös opiskelijoiden henkilökohtainen ohjaus.
Vuonna 2003 perustettiin kiinteä toimipaikka Hämeenlinnaan, Hämeen yrittäjien toimistolle, josta on siirrytty omiin vuokratiloihin Hämeenlinnan keskustaan. 2000-luvulla toiminta on kehittynyt valtakunnalliseksi, ja vuositasolla koulutus- ja hanketoimintaa järjestetään kymmenillä eri paikkakunnilla.
Suomen Yrittäjäopisto vietti 50-vuotisjuhlavuottaan vuonna 2018.
Koulutukset
Suomen Yrittäjäopiston valmennukset voivat olla tutkintoihin valmistavia tai ammatillista lisäkoulutusta tiettyyn oppimistarpeeseen. Valmennukset suoritetaan työn ohessa. Suomen Yrittäjäopisto järjestää usealla eri paikkakunnalla myös työvoimakoulutuksia.
Yrittäjyysvalmennukset kattavat koko yrittäjyyden elinkaaren aina perustamistoimista yrityksen omistajanvaihdokseen saakka. Suomen Yrittäjäopisto on yksi pitkäikäisimmistä ja suurimmista mikro- ja pk-yrittäjien osaamista kehittävistä toimijoista. Suomen Yrittäjäopisto on ollut useana vuonna Suomen suurin yrittäjätutkintojen järjestäjä.
Gran Turismo (pelisarja)
thumb|250px|Gran Turismon logo vuosina 1997–2013. Gran Turismo on japanilaisen Polyphony Digitalin kehittämä videopelisarja. Sarjan ensimmäinen osa, Gran Turismo, julkaistiin vuonna 1997 PlayStationille. Pelisarja on tunnettu simulaatiotyylisestä pyrkimyksestä realistisuuteen, hyvistä grafiikoistaan ja sadoista lisensoiduista ajoneuvoistaan. Pelisarjan osat ovat olleet PlayStation -konsoleiden myydyimpiä pelejä.
Gran Turismo
Gran Turismo julkaistiin 23. joulukuuta 1997 Japanissa (keväällä 1998 muualla) PlayStationille ja siitä tuli konsolin myydyin peli 10,5 miljoonan kappaleen myynnillään. Pelisarjan ominaispiirteet autojen ostamisen ja virittelyn muodossa olivat jo mukana. Pelissä on n. 178 ajoneuvoa ja 11 kilparataa. Pelin tunnusmusiikkina oli Manic Street Preachersin kappale ”Everything Must Go”.
Gran Turismo on päässyt GameSpot-portaalin kaikkien aikojen parhaiden pelien listalle.
Gran Turismo 2
Gran Turismo 2 julkaistiin 11. joulukuuta 1999. Ostettavien ajoneuvojen ja kilparatojen määrää oli lisätty: Gran Turismo 2 sisältää n. 650 autoa ja 27 kilparataa.
Gran Turismo 3
Gran Turismo 3: A-Spec julkaistiin 28. huhtikuuta 2001 PlayStation 2:lle pian sen julkaisun jälkeen. Gran Turismo 3:ssa on pelattavana vain n. 180 autoa, vähemmän kuin edeltäjässään.
Gran Turismo Concept
Gran Turismo Concept julkaistiin 1. tammikuuta 2002.
Gran Turismo 4
Gran Turismo 4 (lyhyesti GT4) julkaistiin 28. joulukuuta 2004 PlayStation 2:lle. Eurooppalaisessa versiossa on 721 eri automallia ja 51 kilparataa pelattavana. Ajofysiikka on realistinen ja mukana on monta eri pelimuotoa, kuten kolme 24 tunnin kisaa. Myös grafiikan laatu parani hieman edelliseen osaan nähden.
Moninpeli internetin kautta oli suunnitteilla, mutta se jätettiin kuitenkin pelin teon loppuvaiheessa pois.
Gran Turismo 4 Online Test julkaistiin julkisena betaversiona 5 000:lle japanilaiselle ja eteläkorealaiselle sarjan fanille. Beta-testi oli toiminnassa koemielessä vain kolmen kuukauden ajan kesällä 2006. Testi sisälsi Time Trialien ranking-listan sekä alkeellisen keskustelutoiminnon. Online-pelissä pelaajia oli enimmillään kuusi yhtä aikaa radalla.
Gran Turismo HD Concept
Gran Turismo HD Concept julkaistiin 24. joulukuuta 2006.
Gran Turismo 5 Prologue
Gran Turismo 5 Prologue (lyhyesti GT5P) on ennakkoversio Gran Turismo 5 -pelistä. Prologue-versio on julkaistu myös kaikista sarjan aiemmista osista. Peli ilmestyi Japanissa 13. joulukuuta 2007 ja Euroopassa 26. maaliskuuta 2008. Tämä ennakkoversio sisältää 72 autoa ja kuusi rataa. Pelin sai ostettua joko Blu-ray-levynä tai PlayStation 3:n Storesta, jolloin peli ladattiin suoraan konsoliin. Ensimmäistä kertaa pelisarjan historiassa moninpeli tapahtui internetin välityksellä jopa 16 pelaajalle ja pelissä on 1080p-teräväpiirtotarkkuus sekä 7.1 -monikanavaääni. Ajoneuvoissa on 200 000 polygonia, mikä tarkoittaa valokuvantarkkaa mallinnusta.
Gran Turismo PSP
Gran Turismo PSP julkaistiin 1. lokakuuta 2009.
Gran Turismo 5
Gran Turismo 5 (lyhyesti GT5) on pelisarjan viides osa ja se julkaistiin 24. marraskuuta 2010. Peli julkaistiin ainoastaan PlayStation 3:lle. GT5:ssä uutta ovat moninpelimahdollisuus ja aiemmin puuttunut vaurioiden mallintaminen. Pelissä on yli 1000 autoa, 26 sijaintia ja 71 rataa.
Pelissä on Top Gear -ohjelmasta tuttu testirata ja maailman vaarallisin moottorirata Nürburgring Nordschleife sekä monia muita uusia kuvitteellisia tai moottoriurheilussa käytettyjä ratoja. Valikoimassa on myös joitakin aikaisemmissa Gran Turismoissa ajettuja ratoja.
Pelissä on myös ominaisuus tuoda ajoneuvoja pelin PlayStation Portable -versiosta.
Gran Turismo 6
Gran Turismo 6 on pelisarjan kuudes osa. Siinä on vähän uutuuksia edeltäjäänsä Gran Turismo 5:een ja ajoneuvojen määrä on yli 1200. Se julkaistiin 6. joulukuuta 2013 PlayStation 3:lle. Pelin traileri julkaistiin 15. toukokuuta 2013.
Gran Turismo Sport
Gran Turismo Sport paljastettiin seitsemännen osan nimeksi 20. toukokuuta 2016 julkaisemalla pelin traileri.
Myöhemmin julkaisupäivää on lykättiin vuoteen 2017.
Gran Turismo 7
Gran Turismo 7 on vuonna 2022 PlayStation 4:lle ja PlayStation 5:lle julkaistu osa.
Constantine Walter Benson
Constantine Walter Benson (2. helmikuuta 1909 Trull, Englanti - 21. syyskuuta 1982 Cambridge, Englanti) oli brittiläinen lintutieteilijä. Häntä pidetään viimeisenä Britannian siirtomaahallinnon virkamiehenä, jolla oli merkittävä osuus ornitologisen tutkimuksen edistämisessä.
Benson opiskeli Cambridgen yliopistossa, jossa hän oli yleisurheilutähti. Hänestä tuli siirtomaahallinnon virkamies ja hän vietti 20 vuotta Malawissa 1932–1952. Benson tutki etenkin Itä-Afrikan ja Komorien linnustoa. Hän nimesi useita uusia lintulajeja, muun muassa mayottenpöllösen (Otus mayottensis) ja karthalanpöllösen (Otus pauliani).
Alireza Soleimani
Alireza Soleimani Karbalaei (, 2. helmikuuta 1956 Teheran – 21. toukokuuta 2014 Teheran) oli iranilainen vapaapainija, maailmanmestari, Aasian kisojen kultamitalisti ja Aasian mestari.
Constantine Walter Benson
Bensonille myönnettiin Brittiläisen imperiumin ritarikunnan Brittiläisen imperiumin upseerin arvo vuonna 1965.
Alireza Soleimani
Pääasiassa 130 kg:n painoluokassa kilpaillut Soleimani voitti maailmanmestaruuden Martignyssa 1989 ja Aasian kisojen kultaa Soulissa 1986. MM-kilpailuissa hän sijoittui lisäksi neljänneksi vuonna 1991 ja kuudenneksi vuonna 1985. Aasian mestaruuden Soleimani voitti viidesti, minkä lisäksi hän saavutti yhden AM-pronssin. Kesäolympialaisissa Soleimani kilpaili kahdesti, Montréalissa 1976 ja Barcelonassa 1992, joista jälkimmäisessä sijoittui kuudenneksi. Barcelonassa Soleimani toimi Iranin lipunkantajana.
Salon seurakunta
Salon seurakunta on evankelis-luterilainen seurakunta Varsinais-Suomessa. Se kattaa Salon kaupungin alueen. Seurakunnassa on 42 107 jäsentä. Seurakunnan kirkkoherra on elokuusta 2011 alkaen Timo Hukka.
Prinssipuoliso
Prinssipuoliso (lyhyemmin pelkkä prinssi) on yleinen nimitys tai asema hallitsevan kuningattaren puolisolle.
Salon seurakunta
Historia
Salon seurakunta perustettiin vuoden 2009 alussa Salon seudun kuntaliitoksen takia, sillä nykyisen kirkkolain mukaan seurakuntajaon tulee noudattaa kuntajakoa siten, että kukin kunta on kokonaisuudessaan saman seurakunnan tai saman seurakuntayhtymän alueella. Vanhat seurakunnat Halikko, Kiikala, Kisko, Kuusjoki, Muurla, Perniö, Pertteli, Salo-Uskela, Suomusjärvi ja Särkisalo perustivat uuden kaupungin alueen kattavan Salon seurakunnan. Uusi seurakunta kattoi koko Perniön rovastikunnan, minkä vuoksi rovastikunta lakkautettiin ja Salon seurakunta liittyi Paimion rovastikuntaan.
Prinssipuoliso
Prinssipuoliso on virallisena arvonimenä esiintynyt vain harvoin, mutta kuitenkin nimityksenä se on toiminut eri maissa. Useimmissa monarkioissa ei ole virallisia säännöksiä naishallitsijan puolison nimittämisestä, eikä prinssipuolisolla välttämättä ole ollenkaan kuninkaallisia arvonimiä. Prinssipuolisolle voi olla myönnetty jokin nimellinen historiallinen herttuakunta, minkä suoman arvonimen mukaisesti heitä myös puhutellaan, koska herttua on etunimeä ja sen prinssi-etuliitettä korkeampi asema. Esimerkiksi Britannian kuningattaren Elisabet II:n puolisoa prinssi Philipiä virallisesti kutsuttiin yksinkertaisesti hänen kuninkaallinen korkeutensa Edinburghin herttua.
Alireza Soleimani
Soleimani kuoli 58-vuotiaana sydäninfarktiin Teheranissa 21. toukokuuta 2014.
Prinssipuoliso
Johtuen prinssipuolison alempiarvoisuudesta kuningatarpuolisoon nähden, häntä ei puhutella "hänen majesteetikseen". Prinssipuolisoa ei myöskään Britanniassa kruunata kruunajaisissa hallitsijapuolison kruunulla tai voidella pyhällä vedellä, toisin kuin kuningatar (olipa hallitsija tai hallitsijapuoliso), vaikka hänellä onkin osansa kruunajaisissa. Lisäksi prinssipuoliso saattaa valtiollisissa seremonioissa olla erilaisessa asemassa kuin kuningatar, joka useimmiten nähdään samanarvoisena kuninkaan kanssa.
Kuningatarten prinssipuolisoja
Ainoastaan Britannian kuningattaren Viktorian puoliso Albert oli saanut vaimoltaan erityisen prinssipuolison tittelin, muut ovat olleet virallisesti vain prinssejä, joita on toisinaan epävirallisesti samoin kutsuttu.
Tanskan käsipallomaajoukkue
Tanskan käsipallomaajoukkue edustaa Tanskaa miesten kansainvälisissä käsipallo-otteluissa. Joukkuetta hallinnoi Tanskan käsipalloliitto. Joukkueen kotipelien peliasuun kuuluvat punainen paita ja sukat sekä valkoiset housut.
Tanskan maajoukkue on voittanut olympiakultaa Rio de Janeirossa 2016. Se on osallistunut MM-kilpailuihin 25 kertaa, ensimmäisen kerran vuonna 1938. Se voitti kultaa kotikisoissaan 2019 ja voitti kultaa myös kaksissa seuraavissa MM-kilpailuissa 2021 ja 2023. Aiemmin se oli saavuttanut kolme MM-hopeaa vuosina 1967, 2011 ja 2013. EM-kilpailuihin joukkue on osallistunut 14 kertaa, ja vuosina 2008 ja 2012 se voitti Euroopan-mestaruuden.
Kari Rentola
Kari Tapani Rentola (s. 13. marraskuuta 1952 Helsinki) on suomalainen teatteriohjaaja, joka toimi Teatterikorkeakoulun rehtorina.
Kari Rentola syntyi agronomi Antti Rentolan ja Hely Puron perheeseen. Hänen puolisonsa vuodesta 1980 on koulutusjohtaja Marja Anitta Pankkonen. Rentola tuli ylioppilaaksi 1973 ja valmistui Suomen teatterikoulun ohjaajalinjalta 1979. Hän toimi Lahden kaupunginteatterin ohjaajana 1979–1983 ja johtajana 2001–2006. Helsingin kaupunginteatterin ohjaaja Rentola oli 1983–1990. Teatterin apulaisjohtaja hän oli vuodesta 2007 vuoteen 2017 asti. Teatterikorkeakoulun rehtorina Rentola työskenteli 1991–1997 ja freelanceohjaaja 1998–2001. Rentola on myös dramatisoinut näytelmiä ja julkaissut näytelmän Oy Pelastakaa Miehet Ab (1999).
Tiberius (täsmennyssivu)
Tiberius oli roomalainen praenomen. Sen nimisiä roomalaisia:
Muita Tiberiuksia:
Grigori Kulik
Grigori Ivanovitš Kulik  oli puna-armeijan komentaja ja aikanaan Neuvostoliiton marsalkka, joka osallistui muun muassa Venäjän sisällissotaan, talvisotaan sekä suureen isänmaalliseen sotaan.
Henkilökuva
Grigori Kulik syntyi 1890 Ukrainassa Pultavan kuvernementin Dudnikovon kylässä. Sotilasura alkoi tsaariin armeijassa sotamiehenä. Kulik valmistui myöhemmin vänrikkikoulusta vuonna 1915. Hän liittyi puna-armeijaan vuonna 1918 ja osallistui Venäjän sisällissotaan eri armeijoiden tykistökomentajana. Kulik toimi muun muassa Keski-Aasian sotilaspiirin tykistökomentajana ja puna-armeijan tykistöhallinnon päällikkönä vuosina 1926–1930. Divisioonan ja armeijakunnan komentajana hän oli vuosina 1930–1937. Vuodesta 1937 alkaen Kulik toimi jälleen puna-armeijan tykistöhallinnon päällikkönä (vuodesta 1940 päätykistöhallinto). Kulik valmistui sota-akatemiasta 1932.
Marsalkka Kulik oli tykistöupseeri ja piti panssarivaunuja ajan haaskauksena; tykistö vain tuhoaisi ne. Hän vastusti ennen sotaa joka vaiheessa lisäresurssien antamista panssarien tuotantoon. Uuteen T-34-vaunuun Kulik halusi 107 mm tykin, joka oli hänelle tuttu kenttätykkinä. Tämä epäonnistui, koska sopivaa tykkiä ei ollut olemassa. Niinpä Kulik järjesti T-34:een "oman" Kirovin tehtaansa L-11-tykin, vaikka Gorkissa tehtaalla 92 valmistettiin tehokkaampia F-32 ja F-34 -tykkejä. Gorkin pääsuunnittelija Vasili Grabin kuitenkin otti asiat omiin käsiinsä ja tykkejä valmistettiin ylimääräisiä varastoon. Kenraali Boris Vannikovin Kulikia vastustava kanta johti hänen pidätykseensä vain muutamia viikkoja ennen Saksan hyökkäystä Neuvostoliittoon. Sodan alkaessa Vannikov kuitenkin vapautettiin ja hänet nimitettiin komissaariksi vastaamaan ammustuotannosta. Kulikin jarruttelua pidetään myös syynä sodan alun ammuspulaan, jonka vuoksi suuri osa T-34 ja KV-vaunuista joutui taisteluun ilman täyttä ammuslastia.
Talvisota
Kulik otti osaa myös talvisotaan, jossa hän toimi 2. luokan armeijankomentajan tehtävissä ja edusti Laatokan Karjalassa taistelleen Neuvostoliiton 8. armeijan ylijohtoa. Vuodesta 1937 alkaen Kulik toimi myös puolustusasiain kansankomissaarin Kliment Vorošilovin sijaisena.
Sevastopolin taistelu
Sevastopolin taistelu voi tarkoittaa:
Grigori Kulik
Suuri isänmaallinen sota
Talvisodan jälkeen Kulik ylennettiin 7.5.1940 Neuvostoliiton marsalkan arvoon sekä nimitettiin Neuvostoliiton sankariksi. Samassa yhteydessä Kulikin aatelistaustainen vaimo Kira Ivanovna (o.s. Simonitš) teloitettiin NKVD:n toimesta Stalinin henkilökohtaisesta käskystä. Suuressa isänmaallisessa sodassa Kulik komensi mm. 54. armeijaa ja 4. kaartinarmeijaa. Hänet alennettiin kenraalimajuriksi 17. maaliskuuta 1942 ja ylennettiin taas kenraaliluutnantiksi huhtikuussa 1943. Tammikuussa 1944 Kulik toimi puna-armeijan joukkojen muodostamis- ja täydennyspäähallinnon päällikön toisena sijaisena.
Sotien jälkeen
Kulik alennettiin 9. heinäkuuta 1945 uudelleen kenraalimajuriksi. Hänet pidätettiin ns. kenraalisalaliiton jutun yhteydessä 1947 ja teloitettiin ampumalla elokuussa 1950. Kulik rehabilitoitiin vuonna 1957, jolloin hänelle mm. palautettiin Neuvostoliiton marsalkan sotilasarvo ja Neuvostoliiton sankarin arvo.
Viena
Viena tai Wiena voi tarkoittaa seuraavia:
Darrett Adkins
Darrett Adkins (s. Huron, Etelä-Dakota) on yhdysvaltalainen sellisti. Hän valmistui maisteriksi Oberlin Collegesta, maisteriksi Ricen yliopistosta ja tohtoriksi Juilliard Schoolista. Hänen opettajiaan olivat Joel Krosnick, Norman Fischer ja Cordelia Wikarski-Miedel. Hän on itse kuulunut Juilliardin opettajakuntaan vuodesta 2003 ja opettanut lisäksi Baylorin yliopistossa, Encore School for Stringsissä sekä Oberlin Collegessa.
Adkins on paitsi esiintynyt lukuisien orkestereiden kanssa, myös toiminut ahkerasti kamarimuusikkona. Flux Quartetin kanssa hän esitti ensimmäistä kertaa Morton Feldmanin toisen kvarteton kokonaisuudessaan.
Seasat
Seasat on merentutkimussatelliitti. Se oli ensimmäinen satelliitti, joka tutki maapallon meriä SAR-tutkan avulla. Seasat-ohjelman päätavoitteita olivat merenpinnan tuulien tutkiminen, merenpinnan lämpötilan ja aallonkorkeuksien mittaaminen, merien sisäisten aaltoliikkeiden kartoittaminen, ilmakehän vesipitoisuuden tutkiminen, merien jääpeitteen sekä merenpohjan muotojen kartoittaminen.
Seasat-satelliitti laukaistiin radalleen 26. kesäkuuta 1978. Se ehti välittämään reaaliaikaista mittaustietoa vain 42 päivän ajan, sillä satelliitin sähköjärjestelmät vioittuivat ja Seasat lopetti toimintansa lokakuun 10. päivänä vuonna 1978. Lyhyestä toimintaiästään huolimatta se tarjosi ainutlaatuista tietoa maapallon meristä ja hyviä kokemuksia mikroaaltojen hyödyntämisestä merentutkimukseen. Nykyään Seasat kiertää maapalloa avaruusromuna noin 800 km:n korkeudessa.
Seasat on varsin kookas satelliitti, sillä yksistään sen rungon pituus on 21 m. Sylinterimäisen rungon paksuus on 1,5 m. SAR-antennin mitat ovat 2,1 x 10,7 m. Satelliitin massa on 2300 kg.
Useat myöhemmin laukaistut tutkimussatelliitit ovat hyödyntäneet Seasatista opittua teknologiaa. Näihin lukeutuvat mm. TOPEX/Poseidon-satelliitti sekä Jason 1 -satelliitti.
Max Jones
Max Jones (s. 17. helmikuuta 1998 Rochester, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue Anaheim Ducksin organisaatiossa. Ducks varasi Jonesin ensimmäisellä kierroksella 24. pelaajana NHL:n varaustilaisuudessa 2016. Hän on pelipaikaltaan vasen laitahyökkääjä.
Pelityyli
Elite Prospects -sivuston Curtis Joen mukaan hän on pelityyliltään työteliäs voimahyökkääjä, joka on monipuolinen sekä vahva ja luova kiekollisena. Jones on myös nopea ja voimakas pelaaja, joka taitaa maalinedustapelaamisen.
Seuraura
Jones pelasi kaudella 2010–2011 Belle Tiren, kaudella 2011–2012 Honeybakedin ja kaudella 2012–2013 Compuwaren junioreissa. Kaudeksi 2013–2014 hän palasi Honeybakediin ja voitti 123 minuutillaan koko HPHL-junioriliigan jäähypörssin. London Knights varasi Jonesin 18. pelaajana OHL:n varaustilaisuudessa 2014. Hän siirtyi kaudeksi 2014–2015 kuitenkin Yhdysvaltain maajoukkueen kehitysohjelmaan ja pelasi mm. USHL-junioriliigaa.
Kaudeksi 2015–2016 Jones siirtyi hänet vuotta aiemmin varanneen OHL-joukkue London Knightsin riveihin. Hänen tulokaskautensa toi runkosarjassa 52 tehopistettä. 28. maaliskuuta 2016 pelatussa kolmannessa neljännesvälieräottelussa vieraissa Owen Sound Attackia vastaan Jones taklasi juuri kiekon saanutta vastustajajoukkueen Justin Brackia voimakkaasta kohti ylävartaloa. Jonesin taklaus kohdistui Brackin päähän ja hän sai teostaan viiden minuutin rangaistuksen sekä ulosajon. Brack loukkaantui tilanteessa. Jones herätti huomiota nauramalla ulosajonsa jälkeen. Hän sai sittemmin OHL:ltä peräti 12 ottelun mittaisen pelikiellon, jota ankaroitti Brackin haavoittuvuus, loukkaantuminen ja taklauksen osuminen päähän. Jones palasi kaukaloihin OHL: finaaleissa, jotka päättyivät mestaruuteen eli J. Ross Robertson Cupiin. Hän voitti Knightsin kanssa myös Memorial Cupin. Jones pelasi kauden aikana sekä CHL Top Prospects Gamessa että CCM/USA Hockey All-American Prospects Gamessa.
Anaheim Ducks varasi Jonesin ensimmäisellä kierroksella 24. pelaajana NHL:n varaustilaisuudessa 2016. Hän teki jo saman vuoden elokuussa seuran kanssa kolmivuotisen tulokassopimuksen. Jones jatkoi kaudella 2016–2017 Knightsin OHL-joukkueessa, jossa hän pelasi runkosarjassa loukkaantumisen vuoksi vain 33 ottelua. Jones teki niissä kuitenkin yli piste per peli -tahdilla 36 tehopistettä. Pudotuspeleissä hän teki 14 ottelussa 12 tehopistettä. Jones jakoi Knightsin sisäisen tehotilaston voiton Evan Bouchardin kanssa lukemalla +4. OHL-kauden päätteeksi, huhtikuussa 2018 hän siirtyi amatööritry-out -sopimuksella AHL-joukkue San Diego Gullsin vahvuuteen. Jones pelasi siellä yhdeksän playoff-ottelua tehopistein 1+1=2.
Jonesilta jäi Ducksin syksyn 2018 harjoitusleiri väliin peukalovamman vuoksi. Kuntouduttuaan seura lähetti hänet lokakuun lopulla San Diego Gullsin AHL-joukkueeseen.
Elokuussa 2021 Jones teki Ducksin kanssa kolmen vuoden jatkosopimuksen.
Maajoukkueura
Jones pelasi alle 20-vuotiaiden MM-kilpailuissa vuonna 2018, jolloin hän voitti pronssia. Jones pelasi myös World U-17 Hockey Challengessa vuonna 2015, jolloin hän voitti hopeaa. Jones voitti koko turnauksen maalipörssin seitsemällä osumallaan ja sijoittui pistepörssissä toiseksi edellään vain joukkuetoveri Clayton Keller.
Muuta
Jonesin isoveli Mitch pelaa puolustajana ECHL-joukkue Cincinnati Cyclonesissa. Veljesten isä Brad Jones pelasi omalla urallaan NHL:ssä hyökkääjänä 148 runkosarjaottelua.
SN 1572
SN 1572 eli Tyko Brahen supernova, B Cassiopeiae (B Cas) oli Tyypin Ia supernova, joka näkyi Kassiopeian tähdistössä vuonna 1572. Se on yksi vajaasta kymmenestä supernovasta, jotka ovat tunnetun historian aikana näkyneet paljain silmin. Se tuli näkyviin marraskuun alussa 1572, jolloin sen havaitsivat toisistaan riippumatta monet henkilöt eri puolilla maailmaa.
Supernovajäänne on havaittu myös optisesti, mutta se löydettiin ensin radio­aallon­pituuksilla. Siitä käytetään usein nimitystä 3C 10, joka on radiolähdettä tarkoittava merkintä, mutta yhä yleisemmin se tunnetaan myös nimellä Tykon supernovajäänne.
Historiallinen kuvaus
thumb|left|[[Kassiopeia (tähdistö)|Kassiopeian tähdistöä esittävä tähtikartta, johon on merkitty myös vuoden 1572 supernovan paikka, Tyko Brahen teoksesta De nova stella'']] Vuoden 1572 supernovan ilmaantuminen Linnun­radalle kuuluu tähtitieteen historian tärkeimpiin tapahtumiin. Novan, "uuden tähden" ilmestyminen vaikutti osaltaan siihen, että vanhoja taivaan malleja oli muutettava, ja se vauhditti tähtitieteen vallankumousta, joka alkoi todettaessa, että tarvittiin entistä tarkempia tähtiluetteloja ja sen vuoksi myös tarkempia havainto­välineitä. Se osaltaan kumosi myös Aristoteleelta periytyneen käsityksen kuun­ylisen maailman muuttumattomuudesta.
Vuoden 1572 supernovaa sanotaan usein "Tyko Brahen supernovaksi", koska Tyko Brahe käsitteli sitä laajasti vuonna 1573 julkaistussa teoksessaan De nova et nullius aevi memoria prius visa stella ("Uudesta, koskaan ennen eläessään näkemästä tai muistamasta tähdestä"). Teos sisältää sekä Tyko Brahen omia havaintoja että monien muiden tekemien havaintojen analysointia. Vuosina 1602 ja 1610 Johannes Kepler julkaisi teoksesta uudet painokset.
Historiallisista syistä SN 1572 tunnetaan myös lyhemmin nimellä Tykon nova, vaikka kyseessä selvästikin oli supernova, joka nykyisten tietojen mukaan on aivan eri ilmiö kuin nova.
Brahe ei ollut ensimmäinen, joka havaitsi vuoden 1572 supernovan, mutta toden­näköisesti hän teki siitä tarkimmat havainnot. Lähes yhtä tarkkoja havaintoja tekivät monet muutkin eurooppalaiset tähtitieteijät kuten Wolfgang Schuler, Thomas Digges, John Dee, Francesco Maurolico, Jerónimo Muñoz, Tadeáš Hájek ja Bartholomäus Reisacher.
Englannissa kuningatar Elisabet I antoi matemaatikko ja astro­logi Thomas Allenille tehtäväksi havainnoida Kassiopeiaan ilmestynyttä uutta tähteä, josta hän antoi hyvin oppineen lausuntonsa, kuten John Aubrey kirjoitti muistiossaan noin sata vuotta myöhemmin.
Ming-dynastian hallitsemassa Kiinassa tähti tuli kiistan aiheeksi Zhang Juzhengin ja nuoren keisari Wanlin välille. Kosmologisen perinteen mukaisesti keisaria varoitettiin tekemästä mitään harkitsematonta, sillä uusi tähti tulkittiin huonoksi enteeksi.
Luotettavimpien tietojen mukaan uusi tähti havaittiin ensimmäisen kerran aamulla 6. marraskuuta 1572. Tyko Brahe näki sen ensimmäisen kerran 11. marraskuuta, ja silloin se oli hänen mukaansa jo hieman Jupiteriakin kirkkaampi. Marraskuun 16. päivän aikoihin se sai suurimman kirkkautensa, jolloin sen magnitudi oli noin −4,0; joidenkin kuvausten mukaan se oli yhtä kirkas kuin Venus on kirkkaimmillaan. Sen jälkeen se alkoi himmetä, mutta vasta maaliskuussa 1574 se katosi kokonaan näkyvistä.
Supernova
upright=1.2|thumb|Tykhon supernovan valokäyrä historiallisten havaintojen perusteella rekonstruoituna. Historiallisen valokäyränsä perustella SN 1572 luokiteltiin tyypin I supernovaksi pian sen jälkeen, kun tyyppien I ja II supernovat ensin määriteltiin spektriensä perusteella. Supernovajäänteensä röntgensäteily osoittaa, että se oli jokseenkin varmasti tyypin Ia supernova, mutta sen täsmällisempi luokitettelu oli epävarma siihen saakka, kunnes vuonna 2008 havaittiin sen valokaiku, joka vahvisti lopullisesti, että kyseessä oli normaali tyypin Ia supernova.
Etäisyys
Varhaisemmat arviot supernovan etäisyydestä vaihtelivat 2 ja 5 kiloparsekin eli noin 6 600 ja 16 300 valovuoden välillä.
SN 1572:n luokittelu normaalin luminositeetin omaavaksi tyypin Ia supernovaksi tekee mahdolliseksi määrittää sen etäisyyden luotettavasti. Sen kirkkauden heikkenemisv auhdin perusteella voidaan laskea, että sen ollessa kirkkaimmillaan sen absoluuttinen magnitudi oli −19,0 ± 0,3. Koska sen näennäinen magnitudi voidaan historiallisten lähteiden perusteella arvioida ja koska B-vyön ekstinktio on 1,8 ± 0,2, voitiin vuonna 2008 laskea sen etäisyyden olleen kiloparsekia eli  valovuotta. Myöhempien tarkempien tutkimusten mukaan sen etäisyys on 2,5 ja 3 kiloparsekin (noin 8000 ja 9800 valovuoden) välillä.
Röntgensäteilyhavainnot
Tykon supernovajäänteestä lähtevän röntgensäteilyn havaitsi ensimmäisenä Uhuru-satelliitti. Sen havaitsemasta röntgenlähteestä käytettiin ensin merkintöjä X120+2 ja XRS 00224+368, mutta se sai myös nimen Cepheus X-1 (tai Cep X-1). Tästä nimestään huolimatta se ei sijaitse Kefeuksen vaan Kassiopeian tähdistössä, ja se on sama kohde kuin SN 1572, Tykon supernovajäänne.
Optiset havainnot
thumb|upright=1.2|Tykon supernovajäänteen laajeneminen vuosina 2000-2015 Palomarin observatoriossa tutkijat löysivät 1960-luvulla Tykhon supernovajäänteen hyvin heikkona nebulana. Myöhemmin se valokuvattiin kansainvälisen ROSAT-avaruusluotaimen kaukoputken avulla. Havainnot vahvistavat, että supernova oli tyyppiä Ia, ja että se syntyi valkoisesta kääpiötähdestä, joka vastaanotti ainetta seuralaistähdeltään, kunnes se lähestyi Chandrasekharin rajaa ja räjähti. Tämäntyyppisistä supernovista ei yleensä synny kovin näyttävää nebulaa, vaan sellaisia synnyttävät yleensä tyypin II supernovat kuten SN 1054, joka synnytti Rapusumun. SN 1572:n keskuksesta ulospäin työntyy yhä laajenevaa kaasua, jonka nopeus on hieman alle 5 km/s.
Seuralaistähti
Lokakuussa 2004 Nature-lehteen lähetettiin kirje, jossa ilmoitettiin löydetyksi auringon kaltainen G2-luokan tähti, joka sai nimen Tycho G. Sen arvellaan olevan seuralaistähti, joka luovutti massaa sille valkoiselle kääpiölle, joka lopulta räjähti supernovana. Maaliskuussa 2005 julkaistut tutkimukset paljastivat tästä tähdestä lisätietoja: Tycho G oli ennen räjähdystä todennäköisesti pääsarjan tähti tai alijättiläinen, mutta se menetti osan massastaan ja supernova kuumensi sen uloimpia kerroksia. Tycho G:n nykyinen nopeus on mahdollisesti varmin todiste siitä, että se oli valkoisen kääpiön seuralaistähti, sillä se liikkuu nopeudella 136 km/s, mikä on yli neljä kertaa suurempi kuin sen läheisyydessä sijaitsevien tähtien keskimääräinen nopeus. Tähti on jokseenkin kaukana keskuksesta eikä se nähtävästi pyöri, mikä sekin viittaa siihen, että kyseessä on seuralaistähti.
Tyko Brahen supernova kirjallisuudessa
James Joycen romaanin Odysseus yhdeksännessä luvussa Stephen Dedalus yhdistää supernovan ilmaantumisen nuorekkaaseen William Shakespeareen. Sky & Telescope -lehden marraskuun 1998 numerossa kolme tutkijaa Southwest Texas State Universitytä, Don Olson ja Russell Doescher fysiikan laitokselta ja Marilynn Olson englannin kielen laitokselta, väittivät, että Shakespearen Hamlet-näytelmän ensimmäisen näytöksen ensimmäisessä kohtauksessa Bernardo viittaa juuri kyseiseen supernovaan.
Arthur C. Clarken novellissa The Star päähenkilö mainitsee ohimennen supernovan. Sillä on keskeinen merkitys myös Frederik Pohlin näennäis­tieteellisessä artikkelissa The Martian Star-Gazers ("Marsilaiset tähtien katselijat"), joka julkaistiin ensimmäisen kerran Galaxy Science Fiction Magazine -lehdessä vuonna 1962.
Neil DeGrasse Tyson mainitsee vuosien 1572 ja 1604 supernovat vuonna 2017 ilmestyneessä teoksessaan Astrophysics for People in a Hurry. Hän korostaa sitä, että vaikka niistä paljon kerrottiin sellaisina kuin miltä ne näyttivät, tuohon aikaan kukaan ei havainnut niistä myös lähteneitä näkymättömiä röntgen- ja gammasäteitä.